O‘zbekiston termasining KXDR va Yamanga qarshi o‘yinlar uchun kengaytirilgan tarkibini e’lon qilindi

Bosh murabbiy Samvel Babayan O‘zbekiston milliy terma jamoasining Jahon chempionati—2018 ikkinchi saralash bosqichi doirasidagi navbatdagi ikki o‘yin uchun kengaytirilgan tarkibni ma’lum qildi. Bu haqda O‘zbekiston futbol federatsiyasi matbuot xizmati xabar bermoqda.

Eslatib o‘tamiz, O‘zbekiston milliy terma jamoasi Jahon chempionati—2018 ikkinchi saralash bosqichi 6-turi doirasida Toshkentdagi “Paxtakor” markaziy stadionida KXDRga qarshi maydonga tushadi. Ushbu uchrashuv, 12-noyabr 18:00 da start oladi. 7-turda esa 17-noyabr kuni Yamanga qarshi safarda o‘yin o‘tkazadi.
Quyida ushbu ikki o‘yin uchun milliy terma jamoa murabbiylar shtabi tomonidan jalb etilgan futbolchilar ro‘yxatini keltirib o‘tamiz.
Darvozabonlar: Aleksandr Lobanov (“Paxtakor”), Murodjon Zuxurov (“Bunyodkor”), Ignatiy Nesterov (“Lokomotiv”).
Himoyachilar: Davron Hoshimov (“Paxtakor”), Yegor Krimets (“Paxtakor”), Anzur Ismoilov (“Changchun Yatay”, Xitoy), Islom To‘xtaxo‘jayev (“Lokomotiv”), Kamoliddin Tojiyev (“Paxtakor”), Vitaliy Denisov (“Lokomotiv”, Rossiya), Boburbek Yo‘ldoshev (“Lokomotiv ”).
Yarim himoyachilar: Odil Ahmedov (“Krasnodar”, Rossiya), Server Jeparov (“Ulsan”, Janubiy Koreya), Aziz Haydarov (“Ash-Shabob”, BAA), Fozil Musayev (“Sepahon”, Eron), Sardor Rashidov (“Al-Jayish”, Qatar), Sanjar Tursunov (“Vorskla”, Ukraina), Stanislav Andreyev (“Paxtakor”), Javohir Sohibov (“Paxtakor”), Jasur Hasanov (“Lokomotiv”), Sanjar Shoahmedov (“Lokomotiv”), Doston Hamdamov (“Bunyodkor”), Odiljon Hamrobekov (“Nasaf”).
Hujumchilar: Marat Bikmayev (“Lokomotiv”), Igor Sergeyev (“Paxtakor”), Eldor Shomurodov (“Bunyodkor”), Aleksandr Geynrix (“Ordabasi”, Qozog‘iston), Ilhom Shomurodov (“Nasaf”).